Christiansson deltok i Världsungdomsspelen i 2011, da hun var knapt 14 år gammel, og kom der på tredjeplass på 800 meter i J15-klassen. Samme år vant hun 800 meter og 1500 meter i U15-klassen i DN Galan Youth i Stockholm. I 2012 kom hun på sjuendeplass på 1000 meter i det svenske U16-mesterskapet i friidrett innendørs, og hun ble nummer seks på 800 meter og nummer åtte på 2000 meter i det svenske U16-mesterskapet utendørs. Hun kom på tredjeplass på 800 meter i U16-klassen i Världsungdomsspelen 2012.